በእኛ ማህበረሰብ ውስጥ ቆራጥ መሆን ቀላል ላይሆን ይችላል፡፡ሲጀመር አባት እና እናት ቤተሰብ እና ማህበረሰብ በልጅነታችን ፍላጎታችንን ይወስናሉ፡፡የመምረጥ ነፃነታችንን ተነጥቀናል፡፡እንደ ቀላል ‘’ልጄ ሲያድግ ዶክተር…ኢንጂነር….ፓይለት…ሳይንቲስት ይሆናል’’ ብለው የእነሱን ፍላጎት በልጆች ልቦና ይቀርፃሉ፡፡ያ ልጅ የተመረጠለትን ወይም የተፈለገለትን መሆን ባይፈልግ እንኳ ‘’አሻፈረኝ’’ የማለት መብት የራሱን ፍላጎት የማወቅ እና የመምረጥ ነፃነት እንዳለው የሚያውቅበት እድል የለውም፡፡በዶክተርነት፤አንጂነርነት፤ፓይለትነት፤ ሳይንቲስትነት እየተቀጠቀጠ ያድጋል፡፡ትምህርት ቤት እና ጓደኝነትም የራን ፍለጋ እድልን አያበረታቱም፡፡
